Yettili umattar d aseɣru di tefyirt tamattart kan. Mi ara d-tefkeḍ asteqsi s umqim amattar teḥsiḍ d amqim-nni i d amattar. Yezmer ad yili iman-is yerna tefyirt ad tt-tafeḍ temmed. Maca ɣas akken d amattar iban-aɣ-d belli am yisem i iteddu. Ayagi ttbeyyinen-t-id yisemmaden i d-irennun fell-as. D asumer amassaɣ i d-irennun ɣef umattar mi ara yili d aseɣru abḥal isem. D acukan isem akken ad yili d aseɣru ilaq-as usilaw d wama amattar yezmer i yiman-is imi d ayen yeɛnan tuttra. Ma yella ikcem-d umyag uqbel-is akken ad yili d aseɣru teḥsiḍ tafyirt-nni ad tuɣal bessif mačči d tamattart.